
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πιστοποίηση της γνώσης της ελληνικής γλώσσας και 
στοιχείων της ελληνικής ιστορίας και του ελληνι¬ 
κού πολιτισμού υπηκόων τρίτων χωρών, προκει- 
μένου να αποκτήσουν το καθεστώς του επί μα¬ 
κράν διαμένοντος. 1 

Καταβολή επιδόματος διαθεσιμότητας στους εργα¬ 
ζόμενους της επιχείρησης ΧΑΛΥΒΟΥΡΓΙΚΗ ΑΕ. 2 


ΑΠΟΦΑΣΕΙ Σ 

Αριθμ. 5185 (1) 


Πιστοποίηση της γνώσης της ελληνικής γλώσσας και 
στοιχείων της ελληνικής ιστορίας και του ελληνι¬ 
κού πολιτισμού υπηκόων τρίτων χωρών, προκειμέ- 
νου να αποκτήσουν το καθεστώς του επί μακράν 
διαμένοντος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 68 παρ. 3 του Ν. 3386/2005 «Για την είσοδο, 
διαμονή και κοινωνική ένταξη υπηκόων τρίτων χωρών 
στην Ελληνική Επικράτεια», όπως έχει αντικατασταθεί 
με το άρθρο 31 του Ν. 4115/2013 (ΦΕΚ Α'24/30.01.2013). 

2. Τις διατάξεις του Ν. 2909/2001 «Μετονομασία της 
Γ ενικής Γ ραμματείας Ααϊκής Επιμόρφωσης (Γ.Γ.Λ.Ε.) σε 
Γενική Γραμματεία Εκπαίδευσης Ενηλίκων (Γ.Γ.Ε.Ε.)» 
(ΦΕΚ Α'90). 

3. Το άρθρο 33 παρ. 1 του Ν. 3699/2008 με το οποίο 
η Γ ενική Γ ραμματεία Εκπαίδευσης Ενηλίκων μετονομά¬ 
στηκε σε Γ ενική Γ ραμματεία Διά Βίου Μάθησης. 

4. Τα άρθρα 6 και 26 παρ. 7 του Ν. 3879/2010 «Ανάπτυξη 
της Διά Βίου Μάθησης και λοιπές διατάξεις» (ΦΕΚ Α'163). 

5. Το Π.Δ. 150/2006 «Προσαρμογή της ελληνικής νομο¬ 
θεσίας στην υπ’ αριθμ. 2003/109/ΕΚ της 25ης Νοεμβρίου 
2003 Οδηγία, σχετικά με το καθεστώς υπηκόων τρίτων 
χωρών, οι οποίοι είναι επί μακράν διαμένοντες» (ΦΕΚ 
ΑΊ60). 

6. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 


που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ 98Α'). 

7. Το Π.Δ. 113/2010 «Ανάληψη υποχρεώσεων από δια- 
τάκτες» (ΦΕΚ Α'194). 

8. Τις διατάξεις του Π.Δ. 132/1989 «Διάρθρωση και αρ¬ 
μοδιότητες των υπηρεσιών της Γ ενικής Γ ραμματείας 
Λαϊκής Επιμόρφωσης (Γ.Γ.Λ.Ε.)» (ΦΕΚ Α'64). 

9. Το Π.Δ. 386/1991 «Μεταφορά της Γ ενικής Γ ραμματεί¬ 
ας Λαϊκής Επιμόρφωσης από το Υπουργείο Πολιτισμού 
στο Υπουργείο Εθνικής Παιδείας και Θρησκευμάτων» 
(ΦΕΚ ΑΊ39). 

10. Την υπ’ αριθμ. Υ305/2013 απόφαση του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Εσωτερικών, Λεωνίδα Γρηγοράκου (ΦΕΚ 
1628Β'). 

11. Την με αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (ΦΕΚ 
Β'2105). 

12. Το γεγονός ότι η δαπάνη που προκαλείται από 
τις διατάξεις του παρόντος, συνολικού ύψους ενενή¬ 
ντα τεσσάρων χιλιάδων διακοσίων ευρώ (94.200,00 €) 
ετησίως, θα αντιμετωπιστεί από τις εγγεγραμμένες 
πιστώσεις του ΚΑΕ 5277 του Ειδικού Φορέα 19 - 640 
του τακτικού προϋπολογισμού του ΥΠΑΙΘ, τρέχοντος 
οικονομικού έτους. 

13. Την παράγραφο 2 και 3 του άρθρου 21, του 
Ν. 4024/2011 «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012 - 2015». 

14. Την υπ’ αριθμ. 5144/21.05.2014 αιτιολογημένη γνώμη 
του Υπουργού Παιδείας και Θρησκευμάτων, αποφασί¬ 
ζουμε: 

Τη θέσπιση Διαδικασίας Πιστοποίησης της επαρκούς 
γνώσης της ελληνικής γλώσσας και της γνώσης στοι¬ 
χείων της ελληνικής ιστορίας και του ελληνικού πολι¬ 
τισμού των υπηκόων τρίτων χωρών, προκειμένου να 
αποκτήσουν το καθεστώς του επί μακράν διαμένοντος 
σύμφωνα με το Π.Δ. 150/2006 (ΦΕΚ Α'160), ως εξής: 

Αρθρο 1 

Ορισμός - Σκοπός 

1. Ως Διαδικασία Πιστοποίησης της γνώσης της ελ¬ 
ληνικής γλώσσας και στοιχείων της ελληνικής ιστορί- 

ας και του ελληνικού πολιτισμού των υπηκόων τρίτων 
χωρών, προκειμένου να αποκτήσουν το καθεστώς του 
επί μακρόν διαμένοντος στην Ελλάδα, σύμφωνα με 
τις διατάξεις του Π.Δ. 150/2006 (ΦΕΚ 160Α731.7.2006) 
(εφεξής Διαδικασία Πιστοποίησης), ορίζεται το σύνολο 
των διαδικασιών που αποσκοπούν αφενός στην αξιο¬ 
λόγηση της γνώσης τους στην ελληνική γλώσσα και 
στα στοιχεία της ελληνικής ιστορίας και του ελληνικού 
πολιτισμού και, αφετέρου, στην παροχή σε αυτούς ει¬ 
δικού πιστοποιητικού επαρκούς γνώσης της ελληνικής 
γλώσσας και στοιχείων της ελληνικής ιστορίας και του 
ελληνικού πολιτισμού. 

2. Η διαδικασία αξιολόγησης στο επίπεδο της γνώσης 
της ελληνικής γλώσσας αντιστοιχεί και καλύπτει τις 
προδιαγραφές του επιπέδου Α2 του Κοινού Ευρωπαϊ¬ 
κού Πλαισίου για την εκμάθηση, τη Διδασκαλία και την 
Αξιολόγηση των Γλωσσών. 

Αρθρο 2 

Προϋποθέσεις συμμετοχής - Διαδικασία πιστοποίησης 

1. Οι ενδιαφερόμενοι υπήκοοι τρίτων χωρών, προκειμέ¬ 
νου να έχουν δυνατότητα συμμετοχής στη Διαδικασία 
Πιστοποίησης για την απόκτηση του καθεστώτος του 
επί μακρόν διαμένοντος πρέπει α) να έχουν ηλικία του¬ 
λάχιστον 16 ετών, β) να διαμένουν νόμιμα στην Ελλάδα. 

2. Η πιστοποίηση χορηγείται μετά από επιτυχή δοκιμα¬ 
σία στις ειδικές γραπτές και προφορικές εξετάσεις, που 
διενεργούνται σύμφωνα με τις διατάξεις της παρούσας. 

Αρθρο 3 

Όργανα της Διαδικασίας Πιστοποίησης 

Για την εφαρμογή της Διαδικασίας Πιστοποίησης συ¬ 
γκροτούνται, με απόφαση του Γ ενικού Γ ραμματέα Διά 
Βίου Μάθησης, Επιστημονική Επιτροπή και Οργανωτική 
Επιτροπή των Εξετάσεων. Τα μέλη της Επιστημονικής 
Επιτροπής και της Οργανωτικής Επιτροπής ορίζονται, 
όπως προβλέπουν τα άρθρα 4 και 5 της παρούσας. 

Αρθρο 4 

Επιστημονική Επιτροπή Εξετάσεων 

1. Η Επιστημονική Επιτροπή Εξετάσεων είναι εξαμελής 
και αποτελείται από τρία (3) μέλη ΔΕΠ, με ειδίκευση στη 
διδασκαλία της ελληνικής γλώσσας ως δεύτερης, τα 
οποία υποδεικνύονται από το Κέντρο Ελληνικής Γλώσ¬ 
σας, ένα (1) μέλος ΔΕΠ με ειδίκευση στην ιστορία, ένα 
(1) μέλος ΔΕΠ με ειδίκευση στον πολιτισμό και ένα (1) 
στέλεχος της Γ ενικής Γ ραμματείας Διά Βίου Μάθησης 
κάτοχο μεταπτυχιακού ή διδακτορικού διπλώματος. Το 
στέλεχος της Γ ενικής Γ ραμματέας Διά Βίου Μάθησης 
εκτελεί χρέη γραμματέα της Επιτροπής. Η Επιτροπή 
έχει την ευθύνη του καθορισμού της εξεταστέας ύλης, 
της σύνταξης των θεμάτων των γραπτών και προφο¬ 
ρικών εξετάσεων και της παραγωγής ηχητικών αρχεί¬ 
ων (σε ψηφιακή μορφή), της οργάνωσης εκπαιδευτικού 
σεμιναρίου των Αξιολογητών, εφόσον είναι δυνατή η 
οργάνωσή του, για θέματα όπως το αναλυτικό εξε¬ 
ταστικό πρόγραμμα, η ανάπτυξη κλίμακας κριτηρίων 
αξιολόγησης για τις παραγωγικές δεξιότητες (παρα¬ 
γωγή γραπτού και προφορικού λόγου), η ερμηνεία των 
στατιστικών αναλύσεων των αποτελεσμάτων καθώς 
και κάθε άλλου επιστημονικής φύσεως θέματος των 
εξετάσεων αυτών. 

2. Η Επιστημονική Επιτροπή συνεδριάζει σε εύλογο 
χρονικό διάστημα, ώστε να διευκολύνεται η ομαλή και 


απρόσκοπτη εφαρμογή της διαδικασίας και ειδικότερα 
η διενέργεια των εξετάσεων στα προβλεπόμενα χρονικά 
διαστήματα. 

3. Τα μέλη της Επιστημονικής Επιτροπής λαμβάνουν 
μηνιαία αμοιβή 300 Ευρώ για τρεις μήνες ανά εξέταση. 

Άρθρο 5 

Οργανωτική Επιτροπή 

1. Η Οργανωτική Επιτροπή συγκροτείται από επτά (7) 
μέλη: έξι (6) στελέχη της Γ ενικής Γ ραμματείας Διά Βίου 
Μάθησης ή άλλων υπηρεσιών του Υπουργείου Παιδεί¬ 
ας και Θρησκευμάτων, που ορίζονται από τον Γενικό 
Γ ραμματέα Δια Βίου Μάθησης και ένα (1) στέλεχος του 
Υπουργείου Εσωτερικών, που ορίζεται από τον Γ ενικό 
Γραμματέα Πληθυσμού και Κοινωνικής Συνοχής του 
Υπουργείου Εσωτερικών/Ενας (1) εξ αυτών, με απόφαση 
του Γ ενικού Γ ραμματέα Δια Βίου Μάθησης, ορίζεται ως 
γραμματέας της Οργανωτικής Επιτροπής. 

2. Η Επιτροπή έχει τις ακόλουθες αρμοδιότητες: 

α) Τη συνεργασία με τα εξεταστικά κέντρα για την 
οργάνωση των τμημάτων εξετάσεων. 

β) Τη διαμόρφωση, σε συνεργασία με την Επιστημο¬ 
νική Επιτροπή Εξετάσεων του εντύπου αίτησης που θα 
υποβάλουν οι υποψήφιοι προκειμένου να συμμετάσχουν 
στις εξετάσεις. 

γ) Την παραλαβή των αιτήσεων των υποψηφίων από 
τις δομές στις οποίες κατατίθενται οι αιτήσεις και την 
καταγραφή των στοιχείων σε πίνακες. 

δ) Την παραλαβή των θεμάτων από την Επιστημονική 
Επιτροπή Εξετάσεων. 

ε) Τη φροντίδα για την αναπαραγωγή των θεμάτων 
σε αριθμό επαρκή για τις ανάγκες των υποψηφίων, τη 
συρραφή τους σε μορφή τετραδίου και κάθε άλλη ενέρ¬ 
γεια που απαιτείται για την κατάλληλη διαμόρφωση 
του υλικού των εξετάσεων, πάντα με τρόπο που να 
διασφαλίζει το απόρρητο των εξεταστέων θεμάτων. 

στ) Τη σφράγιση των φακέλων που περιέχουν τα τε¬ 
τράδια εξετάσεων και την αποστολή τους στα εξετα¬ 
στικά κέντρα. 

ζ) Την παραλαβή των διορθωμένων τετραδίων και την 
καταγραφή των αποτελεσμάτων. 

η) Τη διαμόρφωση ηλεκτρονικών και έντυπων πινάκων 
αποτελεσμάτων με τα ονόματα των επιτυχόντων και 
αποτυχόντων. 

θ) Την κοινοποίηση, σε ηλεκτρονική, και έντυπη μορφή 
των πινάκων αποτελεσμάτων στα εξεταστικά κέντρα. 

ι) Την εκτύπωση και αποστολή των Πιστοποιητικών 
στα εξεταστικά κέντρα. 

ια) Την αντιμετώπιση κάθε άλλου ζητήματος οργανω¬ 
τικής φύσεως που θα ανακύπτει και κρίνεται απαραίτητο 
για την ομαλή εφαρμογή της Διαδικασίας Πιστοποίησης 
επαρκούς γνώσης της ελληνικής γλώσσας και στοιχείων 
της ελληνικής ιστορίας και του ελληνικού πολιτισμού 
σύμφωνα με τα οριζόμενα στην παρούσα απόφαση. 

3. Τα μέλη της Οργανωτικής Επιτροπής λαμβάνουν 
μηνιαία αμοιβή 300 ευρώ για τρεις μήνες ανά εξέταση. 

Αρθρο 6 

Σώμα Αξιολογητών 

1. Ο αριθμός των Αξιολογητών και των Αναπληρωτών 
Αξιολογητών ορίζεται με κριτήριο την άρτια κάλυψη των 
αναγκών της εξεταστικής διαδικασίας. Οι Αξιολογητές 
είναι πτυχιούχοι ελληνικής φιλολογίας ή ιστορικοί ή 

αρχαιολόγοι. Τα επί πλέον τυπικά και ουσιαστικά προ¬ 
σόντα για τους αξιολογητές, ορίζονται από τις εκάστοτε 
προσκλήσεις ενδιαφέροντος. 

2. Με Πρόσκληση της Γενικής Γραμματείας Διά Βίου 
Μάθησης καλούνται οι ενδιαφερόμενοι να υποβάλουν 
αίτηση ορισμού τους ως Αξιολογητές. Η επιλογή των 
Αξιολογητών γίνεται από τη Γ ενική Γ ραμματεία Διά Βίου 
Μάθησης που τους διαθέτει στην Οργανωτική Επιτροπή. 
Η Γ ενική Γ ραμματεία Διά Βίου Μάθησης, σε συνεργασία 
με την Επιστημονική Επιτροπή, μπορεί να οργανώνει, 
εφόσον είναι εφικτό, εκπαιδευτικό σεμινάριο σχετικά με 
τα χαρακτηριστικά και την εφαρμογή της διαδικασίας 
Πιστοποίησης της ελληνομάθειας, για το ρόλο, τις αρ¬ 
μοδιότητες και τις υποχρεώσεις των Αξιολογητών και 
για κάθε άλλο ζήτημα που θα κριθεί απαραίτητο να 
γνωρίζουν οι Αξιολογητές για την άσκηση των καθηκό¬ 
ντων τους και συνεπώς για την ομαλή και απρόσκοπτη 
διενέργεια των εξετάσεων. 

3. Οι Αξιολογητές λαμβάνουν πάγια αμοιβή εβδομήντα 
(70) ευρώ και πλέον αμοιβή για τα εξεταστικά τετράδια 
που διορθώνουν: ένα (1) ευρώ ανά εξεταστικό τετράδιο 
που αφορά στην ελληνική ιστορία και τον ελληνικό πο¬ 
λιτισμό και δύο (2) ευρώ ανά εξεταστικό τετράδιο που 
αφορά στην ελληνική γλώσσα. Οι Αναπληρωτές Αξιο- 
λογητές λαμβάνουν πάγια αμοιβή σαράντα (40) ευρώ. 
Εφόσον κληθούν να εκτελέσουν καθήκοντα Αξιολογητή, 
λαμβάνουν την αμοιβή του τακτικού αξιολογητή. 

Αρθρο 7 

Στελέχωση των Εξεταστικών Κέντρων 
και Κέντρων υποβολής αιτήσεων 

1. Τα εξεταστικά Κέντρα στελεχώνονται από τον 
Υπεύθυνο του Εξεταστικού Κέντρου και από τον βοηθό 
Υπεύθυνο. Ο Υπεύθυνος και ο βοηθός Υπεύθυνος είναι 
πτυχιούχοι τριτοβάθμιας εκπαίδευσης, με εμπειρία σε 
σχετικές διαδικασίες. Ο Υπεύθυνος και ο Βοηθός Υπεύ¬ 
θυνος του Εξεταστικού Κέντρου ορίζονται με Απόφαση 
του Γ ενικού Γ ραμματέα Διά Βίου Μάθησης, μετά από 
Εισήγηση της Οργανωτικής Επιτροπής και έχουν την 
ευθύνη της ομαλής διεξαγωγής των εξετάσεων στα 
κατά τόπους εξεταστικά κέντρα. Η πάγια αμοιβή των 
Υπευθύνων ορίζεται σε εκατόν είκοσι (120) ευρώ ανά 
εξέταση και των βοηθών Υπευθύνων σε ογδόντα (80) 
ευρώ ανά εξέταση. 

Συγκεκριμένα, οι ανωτέρω έχουν τα εξής καθήκοντα: 
α) Τη διασφάλιση διαφανούς διαδικασίας διεξαγωγής 
των εξετάσεων, β) Την παραλαβή των τετραδίων εξετά¬ 
σεων που θα αποστέλλονται από τη Γ ενική Γ ραμματεία 
Διά Βίου Μάθησης, γ) Την αποστολή των διορθωμένων 
τετραδίων και των αποτελεσμάτων του προφορικού μέ¬ 
ρους στη Γ ενική Γ ραμματεία Διά Βίου Μάθησης, δ) Κάθε 
άλλη ενέργεια που συνδέεται άμεσα με την ομαλή διε¬ 
νέργεια των εξετάσεων κατά τη φάση διεξαγωγής τους, 
ε) την παραλαβή και διανομή των πιστοποιητικών ελλη- 
νομάθειας στους επιτυχόντες. 

2. Τα Κέντρα υποβολής αιτήσεων στελεχώνονται από 
ένα άτομο ανά Κέντρο, το οποίο ορίζεται με Απόφαση 
του Γ ενικού Γ ραμματέα Διά Βίου Μάθησης, μετά από 
Εισήγηση της Οργανωτικής Επιτροπής. Οι αρμοδιότητες 
του εν λόγω ατόμου είναι: Η ηλεκτρονική υποβολή των 
αιτήσεων, η συλλογή και αποστολή τους στη Γενική 
Γ ραμματεία Διά Βίου Μάθησης, καθώς και οποιαδήποτε 


άλλη ενέργεια που συνδέεται άμεσα με την παραπάνω 
διαδικασία. Η πάγια αμοιβή του ορίζεται σε εκατό (100) 
ευρώ ανά εξέταση. 

3. Κατά τη διενέργεια των εξετάσεων σε κάθε εξετα¬ 
στικό τμήμα (αίθουσα εξέτασης) παρευρίσκονται δύο (2) 
Αξιολογητές με τα εξής καθήκοντα: α) Την επιτήρηση 
στις αίθουσες διεξαγωγής των εξετάσεων, β) τη διεξα¬ 
γωγή του προφορικού μέρους των εξετάσεων και τη 
βαθμολόγησή του, γ) τη διόρθωση των τετραδίων και 
τη βαθμολόγησή τους. Οι Αξιολογητές θα βαθμολογούν 
τετράδια και θα εξετάζουν προφορικά υποψηφίους, οι 
οποίοι εξετάστηκαν γραπτά σε διαφορετικές αίθουσες 
σε σχέση με εκείνες τις οποίες επιτήρησαν. 

Αρθρο 8 

Διενέργεια και περιεχόμενο των Εξετάσεων 

1. Φορέας διεξαγωγής των ανωτέρω εξετάσεων είναι 
η Γ ενική Γ ραμματεία Διά Βίου Μάθησης (Γ.Γ.Δ.Β.Μ.) του 
Υπουργείου Παιδείας και Θρησκευμάτων. Με απόφαση 
του Γ ενικού Γ ραμματέα Διά Βίου Μάθησης, που εκδίδε- 
ται ύστερα από πρόταση της Οργανωτικής Επιτροπής, 
καθορίζεται η ακριβής ημερομηνία των εξετάσεων, τα 
Κέντρα υποβολής αιτήσεων και τα άτομα που στελεχώ¬ 
νουν το κάθε Κέντρο, και προσκαλούνται οι ενδιαφερό¬ 
μενοι για την υποβολή αιτήσεων. Με την ίδια απόφαση, 
μπορεί να προσδιορίζεται ανώτατος αριθμός υποψηφί¬ 
ων που θα εξεταστούν, ανάλογα με τις δυνατότητες σε 
προσωπικό και υλικοτεχνική υποδομή. Σε περίπτωση 
που οι αιτήσεις υπερβαίνουν τον ανώτατο αριθμό, εκεί¬ 
νοι που θα συμμετάσχουν καθορίζονται με βάση τη χρο¬ 
νική προτεραιότητα υποβολής της υποψηφιότητάς τους. 
Όσοι σταθεί αδύνατον να συμμετάσχουν στις εξετάσεις 
λόγω υπέρβασης του ανωτάτου αριθμού, συμμετέχουν 
κατά προτεραιότητα στην επόμενη εξέταση. 

2. Μετά το πέρας της υποβολής των αιτήσεων, με 
απόφαση του Γενικού Γραμματέα Διά Βίου Μάθησης, 
ορίζονται οι χώροι διεξαγωγής των εξετάσεων (εξετα¬ 
στικά κέντρα) ανά την Επικράτεια. Με την ίδια απόφα¬ 
ση ορίζονται οι υπεύθυνοι, οι βοηθοί Υπευθύνων και οι 
αξιολογητές ανά εξεταστικό Κέντρο. 

3. Οι εξετάσεις διεξάγονται δύο (2) φορές το χρόνο 
(Οκτώβριο και Απρίλιο), με δυνατότητα μετάθεσης μέσα 
στον επόμενο μήνα, την ίδια ημέρα και ώρα σε όλα τα 
εξεταστικά κέντρα, σε ημερομηνίες που θα ορίζονται 
με απόφαση του Γ ενικού Γ ραμματέα Διά Βίου Μάθησης. 

4. Οι υποψήφιοι υπήκοοι τρίτων χωρών που συμμετέ¬ 
χουν στις εξετάσεις πιστοποίησης της γνώσης της ελ¬ 
ληνικής γλώσσας και στοιχείων της ελληνικής ιστορίας 
και του ελληνικού πολιτισμού υποβάλλουν αίτηση που 
συνοδεύεται απαραίτητα από παράβολο, το ύψος του 
οποίου καθορίζεται με κοινή υπουργική απόφαση των 
Υπουργών Οικονομικών και Παιδείας και Θρησκευμάτων. 
Σε περίπτωση επανάληψης της συμμετοχής στη διαδι¬ 
κασία των εξετάσεων πιστοποίησης, ο/η υποψήφιος/α 
θα καταβάλει σχετικό παράβολο για κάθε συμμετοχή 
του στις εξετάσεις πιστοποίησης. 

5. Το περιεχόμενο των εξεταστικών δοκιμασιών εί¬ 
ναι κατάλληλα σχεδιασμένο και προσαρμοσμένο, ώστε 
να πιστοποιεί το επαρκές επίπεδο ελληνομάθειας και 
γνώσης στοιχείων ελληνικής ιστορίας και ελληνικού 
πολιτισμού των υπηκόων τρίτων χωρών, οι οποίοι επι¬ 
θυμούν τη συγκεκριμένη πιστοποίηση, προκειμένου να 

τους χορηγηθεί το καθεστώς του επί μακράν διαμένο- 
ντος. Οι υποψήφιοι/ες στο συγκεκριμένο επίπεδο πρέπει 
να έχουν την ικανότητα να κατανοούν προτάσεις και 
εκφράσεις που χρησιμοποιούνται συχνά και που απαι¬ 
τούν απλή και απευθείας ανταλλαγή πληροφοριών για 
θέματα καθημερινότητας, να αντιμετωπίζουν καθημε¬ 
ρινές περιστάσεις με προβλέψιμο περιεχόμενο και να 
καλύπτουν συγκεκριμένες ανάγκες, εφόσον η ομιλία αρ¬ 
θρώνεται αργά και καθαρά. Να μπορούν να εντοπίζουν 
συγκεκριμένες πληροφορίες σε απλά γραπτά κείμενα, 
όπως γράμματα, φυλλάδια και σύντομα άρθρα εφη¬ 
μερίδων που περιγράφουν γεγονότα, να περιγράφουν 
με απλά λόγια θέματα προσωπικού ή οικογενειακού 
ενδιαφέροντος καθώς και θέματα άμεσης ανάγκης. Να 
διαθέτουν ένα βασικό λεξιλόγιο, για να χειρίζονται πολύ 
σύντομα κοινωνικές περιστάσεις, χρησιμοποιώντας κα¬ 
θημερινούς τύπους χαιρετισμών και προσφωνήσεων, να 
απευθύνουν προσκλήσεις, προτάσεις, εκφράσεις συγ¬ 
γνώμης κ.τ.λ. και να ανταποκρίνονται σε εκείνες που 
τους γίνονται, να γράφουν σύντομα, απλά σημειώματα 
που σχετίζονται με άμεσες ανάγκες, για καθημερινές 
πτυχές του περιβάλλοντος τους, π.χ. ανθρώπους, τό¬ 
πους, μια εμπειρία στη δουλειά ή στη μελέτη, να παρά¬ 
γουν γραπτά ή προφορικά απλές ιστορίες ή βιογραφίες. 
Επιπλέον πρέπει να γνωρίζουν τις σχετικές κοινωνικές 
συνήθειες και στοιχεία της ελληνικής ιστορίας και του 
ελληνικού πολιτισμού. Η συνολική διάρκεια της εξέτασης 
και της εξέτασης των επιμέρους δεξιοτήτων ορίζεται 
από την Επιστημονική Επιτροπή. 

6. Η εξέταση περιλαμβάνει πέντε (5) μέρη και διεξά¬ 
γεται σε τρεις (3) φάσεις. 

7. Στην πρώτη φάση (πρώτο μέρος της εξέτασης) διε¬ 
ξάγεται γραπτή εξέταση στοιχείων ελληνικής ιστορίας 
και πολιτισμού. Διανέμεται στους υποψηφίους εξεταστι¬ 
κό τετράδιο με ερωτήσεις που αναφέρονται σε βασικά 
στοιχεία της ελληνικής ιστορίας και του ελληνικού πο¬ 
λιτισμού τις οποίες καλούνται να απαντήσουν. 

8. Στη δεύτερη φάση (δεύτερο, τρίτο και τέταρτο 
μέρος της εξέτασης) διεξάγεται εξέταση στις δεξιό¬ 
τητες κατανόησης προφορικού και γραπτού λόγου και 
παραγωγής γραπτού λόγου. 

9. Στην τρίτη φάση (πέμπτο μέρος της εξέτασης) εξε¬ 
τάζεται η δεξιότητα παραγωγής προφορικού λόγου. 

10. Οι κάτοχοι πιστοποιητικού ελληνομάθειας επιπέδου 
Α (που αποκτήθηκε με τη διαδικασία του Π.Δ. 363/1998 
και προ της εφαρμογής του Π.Δ. 60/2010) ή Α2 που εκ- 
δίδεται σύμφωνα με το Π.Δ. 60/2010 υποβάλλονται απο¬ 
κλειστικά στην εξέταση στοιχείων ελληνικής ιστορίας 
και πολιτισμού, όπως περιγράφεται στην παράγραφο 6. 

Περιγράφονται στη συνέχεια αναλυτικότερα η δεύτε¬ 
ρη και τρίτη φάση της εξέτασης: 

Β' Φάση 

1° μέρος: Κατανόηση προφορικού λόγου 

Οι υποψήφιοι/-ες θα εξετάζονται σε δύο ηχογρα- 
φημένα κείμενα, που περιλαμβάνουν πληροφορίες οι 
οποίες αναφέρονται σε καθημερινές καταστάσεις και 
συνδέονται με τομείς άμεσης προσωπικής εμπειρίας 
(οικογένεια, αγορά, εργασία, διασκέδαση, ασχολίες κτλ.) 
και μπορεί να περιλαμβάνουν συνομιλία δύο φυσικών ή 
μη φυσικών ομιλητών ή απλές δημόσιες ανακοινώσεις 
ή απλές ειδήσεις, οδηγίες, διηγήσεις και περιγραφές. 


Τα ηχογραφημένα κείμενα θα ακούγονται δύο (2) φο¬ 
ρές το καθένα και οι εξεταζόμενοι/-ες θα καλούνται, 
μεταξύ άλλων, να αντιστοιχίσουν φράσεις με εικόνες, 
να απαντήσουν σε ερωτήσεις τύπου «σωστό-λάθος» ή 
ερωτήσεις πολλαπλής επιλογής ή να κρατήσουν σύ¬ 
ντομες σημειώσεις. 

2° μέρος: Κατανόηση γραπτού λόγου 

Οι υποψήφιοι/-ες θα εξετάζονται επί τη βάσει σύντο¬ 
μων κειμένων, που αναφέρονται σε καθημερινές κατα¬ 
στάσεις, όπως, μεταξύ άλλων, ανακοινώσεις, αγγελίες, 
διαφημιστικά έντυπα, οδηγοί, περιγραφές, τιμοκατάλο¬ 
γοι, δρομολόγια, ώρες λειτουργίας, λογαριασμοί, ραδι¬ 
οτηλεοπτικά προγράμματα, σήματα, πινακίδες, δελτία 
καιρού, απλά ενημερωτικά σημειώματα, σημειώματα και 
μηνύματα χειρόγραφα ή ηλεκτρονικά, σύντομες περι¬ 
γραφές ατόμων, γεγονότων, αντικειμένων, χώρων κτλ., 
προσωπική αλληλογραφία, απλές οδηγίες χρήσης. Οι 
εξεταζόμενοι/-ες θα καλούνται, μεταξύ άλλων, να αντι- 
στοιχίσουν φράσεις με εικόνες, ή φράσεις μεταξύ τους, 
να απαντήσουν σε ερωτήσεις τύπου «σωστό-λάθος» ή 
ερωτήσεις πολλαπλής επιλογής ή να συμπληρώσουν τα 
κενά σε ένα κείμενο. 

3° μέρος: Παραγωγή γραπτού λόγου 

Οι υποψήφιοι/-ες θα λαμβάνουν οδηγίες ως προς τη 
σύνταξη δύο σύντομων κειμένων (από τα οποία το ένα 
περισσότερο φιλικό και το δεύτερο περισσότερο τυπικό) 
σε σχέση με θέματα της καθημερινότητας τους (όπως, 
μεταξύ άλλων, μία απλή αίτηση ή δήλωση, μια επιστολή 
για έκφραση παραπόνου ή διαμαρτυρίας, ένα γράμμα ή 
μήνυμα με περιγραφή καθημερινών καταστάσεων) στο 
εξεταστικό τετράδιο που τους έχει διανεμηθεί. 

Γ' Φάση 

Παραγωγή προφορικού λόγου - Συνομιλία 

Η προφορική εξέταση θα περιλαμβάνει συζήτηση με 
τους αξιολογητές και σύντομο παιχνίδι ρόλων μεταξύ 
των εξεταζομένων και θα ηχογραφείται. Οι υποψήφι- 
οι/-ες θα αξιολογούνται ως προς την ικανότητα τους 
να διηγούνται διάφορα γεγονότα, να κάνουν σύντο¬ 
μες περιγραφές προσώπων, αντικειμένων, καθημερι¬ 
νών καταστάσεων και συνηθειών, εμπειριών, συνθηκών 
διαβίωσης και εργασίας ή σπουδών, να δίνουν απλές 
οδηγίες, να ανταλλάσσουν πληροφορίες πάνω σε οι¬ 
κεία και συνηθισμένα θέματα, να χειρίζονται σύντομες 
και απλές κοινωνικές επαφές, να ανταποκρίνονται προ¬ 
φορικά σε καθημερινές καταστάσεις επικοινωνίας, να 
αναπτύσσουν απλά επιχειρήματα για οικεία θέματα, να 
διεκπεραιώνουν απλές συναλλαγές με δημόσιες ή άλλες 
υπηρεσίες, να παίρνουν μέρος σε συζητήσεις για οικεία 
θέματα ή θέματα του άμεσου ενδιαφέροντος τους. 

Αρθρο 9 
Βαθμολόγηση 

1. Η επαρκής γνώση στοιχείων της ελληνικής ιστορίας 
και πολιτισμού για τους υποψηφίους με πιστοποιητι¬ 
κό Ελληνομάθειας επιπέδου Α (που αποκτήθηκε με τη 
διαδικασία του Π.Δ. 363/1998 και προ της εφαρμογής 
του Π.Δ. 60/2010) ή Α2 που εκδίδεται σύμφωνα με το 
Π.Δ. 60/2010 βαθμολογείται σε κλίμακα 20 μονάδων. 
Επιτυχής θεωρείται η δοκιμασία εφόσον ο υποψήφιος 
συγκεντρώνει 10 μονάδες. 

2. Η επαρκής γνώση της ελληνικής γλώσσας και στοι¬ 
χείων της ελληνικής ιστορίας και του ελληνικού πολιτι¬ 
σμού βαθμολογείται σε κλίμακα 100 μονάδων. 

Επιτυχής θεωρείται η δοκιμασία εφόσον ο υποψήφιος 
συγκεντρώνει 50 μονάδες εφόσον συγκεντρώνει τουλά¬ 
χιστον το 50% σε τέσσερα τουλάχιστον από τα πέντε 
μέρη της εξεταστικής δοκιμασίας. 

3. Η Επιστημονική Επιτροπή δίδει κατάλληλες Οδηγίες 
για τη βαθμολόγηση και τις ορθές απαντήσεις. 

4. Τα εξεταστικά τετράδια βαθμολογούνται από δύο 
Αξιολογητές. Η βαθμολογία που αφορά στο κάθε μέ¬ 
ρος ξεχωριστά (γραπτό και προφορικό), καταγράφεται 
σε ειδικά πεδία του εξεταστικού τετραδίου. Η τελική 
βαθμολογία προκύπτει από το μέσο όρο 

Άρθρο 10 

Έκδοση, Ανακοίνωση Αποτελεσμάτων 
και Χορήγηση Πιστοποιητικών 

1. Το ειδικό πιστοποιητικό γνώσης της ελληνικής γλώσ¬ 
σας και στοιχείων της ελληνικής ιστορίας και του ελλη¬ 
νικού πολιτισμού χορηγείται ύστερα από επιτυχή εξέ¬ 
ταση των υποψηφίων υπηκόων τρίτων χωρών σύμφωνα 
με το άρθρο 9 παρ. 2 της παρούσας. Οι Αξιολογητές 
καταθέτουν τις βαθμολογίες των εξεταστικών τετραδί¬ 
ων στην Οργανωτική Επιτροπή της Γενικής Γραμματείας 
Διά Βίου Μάθησης, μέσω των Υπευθύνων των εξετα¬ 
στικών Κέντρων, η οποία με τη σειρά της διαμορφώνει 
πίνακα αποτελεσμάτων με τα ονόματα των επιτυχόντων 
και αποτυχόντων. 

2. Στους κατόχους πιστοποιητικού γλωσσομάθειας 
επιπέδου Α (που αποκτήθηκε με τη διαδικασία του 
Π.Δ. 363/1998 και προ της εφαρμογής του Π.Δ. 60/2010) 
ή Α2 που εκδίδεται σύμφωνα με το Π.Δ. 60/2010 και οι 
οποίοι υποβάλλονται αποκλειστικά στην εξέταση της 
πρώτης φάσης, χορηγείται πιστοποιητικό επαρκούς 
γνώσης στοιχείων της ελληνικής ιστορίας και του ελ¬ 
ληνικού πολιτισμού. 

3. Τα αποτελέσματα των εξετάσεων αναρτώνται στην 
ιστοσελίδα της Γ ενικής Γ ραμματείας Δια Βίου Μάθησης 
και κοινοποιούνται στα εξεταστικά κέντρα, το αργότερο 
έναν (1) μήνα μετά το τέλος των εξετάσεων. Τα εξετα¬ 
στικά κέντρα υποχρεούνται να αναρτήσουν τον πίνακα 
αποτελεσμάτων σε εμφανές σημείο για ένα (1) μήνα. Τα 
πιστοποιητικά εκδίδονται από τη Γενική Γραμματεία 
Διά Βίου Μάθησης και αποστέλλονται στα εξεταστικά 
κέντρα, από όπου μπορούν να τα παραλάβουν οι ενδι¬ 
αφερόμενοι. 

4. Η Γ ενική Γ ραμματεία Διά Βίου Μάθησης τηρεί στοι¬ 
χεία για τη χορήγηση των Πιστοποιητικών αναφορικά 
με το εξεταστικό κέντρο, τον αύξοντα αριθμό του πι¬ 
στοποιητικού και τα στοιχεία του επιτυχόντος. 

Αρθρο 11 

Αρμοδιότητα της Γ ενικής Γ ραμματείας 
Διά Βίου Μάθησης 

Αρμόδιο για την εφαρμογή της παρούσας διαδικασί¬ 
ας και τη λήψη κάθε ενδεδειγμένης ενέργειας για την 
ορθή εφαρμογή της ορίζουμε τον Γ ενικό Γ ραμματέα 
Διά Βίου Μάθησης. 

Άρθρο 12 
Τελική διάταξη 

Από της δημοσιεύσεως της παρούσης, καταργείται η 
κοινή υπουργική απόφαση 3390/03-04-2013 (ΦΕΚ 774Β') 
«Πιστοποίηση της γνώσης της ελληνικής γλώσσας και 
στοιχείων της ελληνικής ιστορίας και του ελληνικού 
πολιτισμού υπηκόων τρίτων χωρών, προκειμένου να 
αποκτήσουν το καθεστώς του επί μακράν διαμένοντος». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Μαΐου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΑΝΑΠΛΗΡΩΤΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΥΠΟΥΡΓΟΣ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΛΕΩΝΙΔΑΣ ΓΡΗΓΟΡΑΚΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 16881/319 (2) 

Καταβολή επιδόματος διαθεσιμότητας στους εργαζό¬ 
μενους της επιχείρησης ΧΑΛΥΒΟΥΡΓΙΚΗ ΑΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ -ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 20 του Ν. 1836/1989 (ΦΕΚ 
79 Α') «Προώθηση της απασχόλησης και της επαγγελ¬ 
ματικής κατάρτισης και άλλες διατάξεις». 

2. Τις διατάξεις του άρθρου 27 του ΝΔ. 2961/1954 (ΦΕΚ 
197 Α') «Περί συστάσεως Οργανισμού Απασχολήσεως 
και Ασφαλίσεως Ανεργίας». 

3. Τις διατάξεις του άρθρου 29 του Ν. 1262/1982 (ΦΕΚ 
70 Α') «Για την παροχή κινήτρων ενίσχυσης της οικο¬ 
νομικής και περιφερειακής ανάπτυξης της χώρας και 
τροποποίησης συναφών διατάξεων» όπως ισχύει και του 
άρθρου 6 του Ν. 2434/1996 (ΦΕΚ 188 Α'). 

4. Το Ν. 2956/2001 (ΦΕΚ 258 Α') «Αναδιάρθρωση ΟΑΕΔ 
και άλλες διατάξεις», όπως ισχύει. 

5. Το Ν. 2639/1998 (ΦΕΚ 205 Α') «Ρύθμιση εργασιακών 
σχέσεων, σύσταση Σώματος Επιθεώρησης Εργασίας 
και άλλες διατάξεις». 

6. Τις διατάξεις του άρθρου 22 παρ. 3 του Ν. 2362/1995 
«Περί Δημόσιου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247 Α'), όπως έχει 
τροποποιηθεί και ισχύει. 

7. Τ ις διατάξεις του άρθρου 90 του «Κώδικα για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ 98 Α'), όπως 
ισχύει. 

8. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163 Α'), όπως ισχύει. 

9. Τις διατάξεις του Π.Δ. 85/21-6-2012 «Ιδρυση και με- 
τονομασία Υπουργείων, μεταφορά και κατάργηση υπη¬ 
ρεσιών» (ΦΕΚ 141 Α'). 

10. Τις διατάξεις του Π.Δ. 86/21-6-2012 «Διορισμός 
Υπουργών, Αναπληρωτών Υπουργών και Υφυπουργών» 
(ΦΕΚ 141 Α'). 

11. Τις διατάξεις του Π.Δ. 94/2012 «Τροποποίηση του 
Π.Δ. 85/2012 «Ιδρυση και μετονομασία Υπουργείων, με¬ 
ταφορά και κατάργηση υπηρεσιών» (ΦΕΚ 141 Α'). 

12. Τις διατάξεις του Π.Δ. 113/2010 «Ανάληψη υποχρε¬ 
ώσεων από τους διατάκτες» (ΦΕΚ 194 Α'). 

13. Τις διατάξεις του Β.Δ. 405/1971 (ΦΕΚ 123 Α') «Περί 
οργανώσεως, συγκροτήσεως και λειτουργίας των υπη¬ 
ρεσιών του ΟΑΕΔ», όπως ισχύει. 

14. Το Π.Δ. 119/25-06-2013 (ΦΕΚ 153 Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15. Την με αριθμό Υ48/9.7.2012 (ΦΕΚ 2105 Β') απόφαση 
του Πρωθυπουργού «Καθορισμός αρμοδιοτήτων στον 
Αναπληρωτή Υπουργού Οικονομικών Χρήστου Σταϊκούρα». 

16. Την υπ’ αριθμ. 11727/823/11-04-2014 απόφαση του Υπ. 
Εργασίας, Κοινωνικής Ασφάλισης και Πρόνοιας «Τρο¬ 
ποποίηση προϋπολογισμού του Οργανισμού Απασχο- 
λήσεως Εργατικού Δυναμικού οικονομικού έτους 2014» 
(ΑΔΑ: ΒΙΗ2Λ-ΖΙ5). 

17. Την υπ’ αριθμ. 1227/15-04-2014 απόφαση του ΔΣ του 
ΟΑΕΔ (αρ. συνεδρ.18/15-04-2014), η οποία μας διαβιβά¬ 
στηκε με το υπ’ αριθμ. 32003/14-04-2014 έγγραφό του. 

18. Την με αριθμ. πρωτ. 33727/23-04-2014 βεβαίωση της 
Διεύθυνσης Οικονομικών Υπηρεσιών του ΟΑΕΔ καθώς 
και την αριθμ. 11297/09-05-2014 απόφαση δέσμευσης της 
σχετικής πίστωσης (ΑΔΑ: ΒΙΦΥ4691Ω2-ΖΝ4). 

19. Την με αριθμ. πρωτ. 704/11-04-2014 αίτηση του Σω¬ 
ματείου Εργατοϋπαλλήλων Χαλυβουργικής ΑΕ προς το 
Υπουργείο Εργασίας. 

20. Το γεγονός ότι οι ανάγκες για παραγωγική αναδιάρ¬ 
θρωση και εκσυγχρονισμό του κλάδου του χάλυβα είναι με¬ 
γάλες λόγω της κρίσης που έχει πλήξει τον εν λόγω κλάδο, 
εξαιτίας της δυσμενούς μακροοικονομικής συγκυρίας που 


έχει οδηγήσει σε πτώση της ζήτησης και μείωση του κύ¬ 
κλου εργασιών και του αυξανόμενου ενεργειακού κόστους 
που έχει οδηγήσει σε αύξηση του κόστους παραγωγής. 

21. Το γεγονός ότι από τις διατάξεις της παρούσας 
απόφασης προκαλείται σε βάρος του προϋπολογισμού 
του ΟΑΕΔ (ΚΑΕ 0651) δαπάνη η οποία αναμένεται να 
ανέλθει στο ποσό των 300.000 ευρώ περίπου κατ’ ανώ¬ 
τατο όριο, αποφασίζουμε: 

Την καταβολή επιδόματος στους εργαζόμενους της 
επιχείρησης ΧΑΛΥΒΟΥΡΓΙΚΗ ΑΕ που τέθηκαν σε δι¬ 
αθεσιμότητα σε ποσοστό 20% του μέσου όρου των 
τακτικών αποδοχών των δύο τελευταίων μηνών υπό 
καθεστώς πλήρους απασχόλησης, κατ’ εφαρμογή της 
παρ. 2 του άρθρου 20 του Ν. 1836/1989. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΒΡΟΥΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.©1.9ΐ' - β-παϊΙ: ννβόπΐ35ί6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 31 62305 1 40008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































